News Update: ครม.ไฟเขียวขึ้นค่าแรงขั้นต่ำ 5% สูงสุด 354 บาท ต่ำสุด 328 บาทต่อวัน กรุงเทพ 353 บาท มีผล 1 ต.ค.นี้ - FINNOMENA
คณะรัฐมนตรี (ครม.) เห็นชอบการปรับขึ้นอัตราค่าจ้างขั้นต่ำ ประจำปี 2565 ตามที่คณะกรรมการค่าจ้าง และกระทรวงแรงงานได้มีการพิจารณาและเสนอ 8-22 บาท ครม.เห็นชอบ โดยเป็นการปรับขึ้นประมาณ 5% มีผลบังคับใช้ตั้งแต่วันที่ 1 ต.ค.
13 ก.ย. 2565

คณะรัฐมนตรี (ครม.) เห็นชอบการปรับขึ้นอัตราค่าจ้างขั้นต่ำ ประจำปี 2565 ตามที่คณะกรรมการค่าจ้าง และกระทรวงแรงงานได้มีการพิจารณาและเสนอ 8-22 บาท ครม.เห็นชอบ โดยเป็นการปรับขึ้นประมาณ 5% มีผลบังคับใช้ตั้งแต่วันที่ 1 ต.ค.
แบ่งเป็น 9 อัตรา กลุ่มจังหวัดที่ค่าแรงสุงสุดคือ ชลบุรี ระยอง ภูเก็ต อยู่ที่ 354 บาท ส่วนกลุ่มจังหวัดที่มีค่าแรงต่ำที่สุดคือ ยะลา ปัตตานี นราธิวาส น่าน และอุดรธานี อยู่ที่ 328 บาท ส่วนกรุงเทพและปริมณฑล อยู่ที่ 353 บาท รายละเอียดดังนี้
1) ค่าจ้าง 354 บาท มี 3 จังหวัด คือ ชลบุรี ระยอง และภูเก็ต
2) ค่าจ้าง 353 บาท มี 6 จังหวัด คือ กรุงเทพมหานคร นนทบุรี นครปฐม ปทุมธานี สมุทรปราการ และสมุทรสาคร
3) ค่าจ้าง 345 บาท มี 1 จังหวัด คือ ฉะเชิงเทรา
4) ค่าจ้าง 343 บาท มี 1 จังหวัด คือ พระนครศรีอยุธยา
5) ค่าจ้าง 340 บาท มี 14 จังหวัด คือ ปราจีนบุรี หนองคาย อุบลราชธานี พังงา กระบี่ ตราด ขอนแก่น เชียงใหม่ สุพรรณบุรี สงขลา สุราษฎร์ธานี นครราชสีมา ลพบุรี และสระบุรี
6) ค่าจ้าง 338 บาท มี 6 จังหวัด คือ มุกดาหาร กาฬสินธุ์ สกลนคร สมุทรสงคราม จันทบุรี และนครนายก
7) ค่าจ้าง 335 บาท มี 19 จังหวัด คือ เพชรบูรณ์ กาญจนบุรี บึงกาฬ ชัยนาท นครพนม พะเยาสุรินทร์ ยโสธร ร้อยเอ็ด เลย พัทลุง อุตรดิตถ์ นครสวรรค์ ประจวบคีรีขันธ์ พิษณุโลก อ่างทอง สระแก้ว บุรีรัมย์ และเพชรบุรี
8) ค่าจ้าง 332 บาท มี 22 จังหวัด คือ อำนาจเจริญ แม่ฮ่องสอน เชียงราย ตรัง ศรีสะเกษ หนองบัวลำภู อุทัยธานี ลำปาง ลำพูน ชุมพร มหาสารคาม สิงห์บุรี สตูล แพร่ สุโขทัย กำแพงเพชร ราชบุรี ตาก นครศรีธรรมราช ชัยภูมิ ระนอง และพิจิตร
และ 9) ค่าจ้าง 328 บาท มี 5 จังหวัด คือ ยะลา ปัตตานี นราธิวาส น่าน และอุดรธานี
สำหรับการพิจารณาค่าแรงขั้นต่ำ 2565 ของคณะกรรมการค่าจ้างในครั้งนี้ มีอัตราค่าเฉลี่ยอยู่ที่ 337 บาท คิดเป็น 5.02 % โดยที่ประชุมได้พิจารณากำหนดบนพื้นฐานของความเสมอภาค เพื่อให้นายจ้างสามารถประกอบธุรกิจอยู่ได้ ลูกจ้างสามารถดำรงชีวิตอยู่ได้อย่างเป็นสุข และเพื่อเพิ่มกำลังซื้อภายในประเทศ
นายอนุชา บูรพชัยศรี ปฏิบัติหน้าที่โฆษกประจำสำนักนายกรัฐมนตรี เปิดเผยว่าการปรับขึ้นค่าแรงขั้นต่ำครั้งนี้ได้มีการปรับตามมติของคณะกรรมการค่าจ้างแรงงาน ได้สำรวจความเหมาะสมแล้วซึ่งมีความเหมาะสม คาดว่าไม่กระทบต่อภาวะเศรษฐกิจของประเทศในภาพรวม
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ครม
ค่าแรงขั้นต่ำ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA